బస్తా ధర రూ.15-20 వరకు పెరిగే అవకాశంహైదరాబాద్ (ఆంధ్రజ్యోతి బిజినెస్) : మౌలిక ప్రాజెక్టులు, ప్రభుత్వ గృహ నిర్మాణ ప్రాజెక్టులతో రెండు తెలుగు రాష్ట్రాల్లో సిమెంట్ డిమాండ్ మరింత ఊపందుకుంటుందని సిమెంట్ పరిశ్రమ భావిస్తోంది. ప్రస్తుతం రెండు రాష్ట్రాల్లో నెలకు దాదాపు 16 లక్షల టన్నుల సిమెంట్కు అమ్ముడవుతోంది. వచ్చే ఏడాది డిమాండ్ ఎంత లేదన్నా కనీసం ఆరు నుంచి పది శాతం పెరిగే అవకాశం ఉందని పరిశ్రమ వర్గాల అంచనా. ప్రభుత్వ గృహ నిర్మాణ పథకాలు, అమరావతి బాహ్య వలయ రహదారి, తెలంగాణలో తలపెట్టిన 10,000 కిలోమీటర్ల వైట్టాప్ సిమెంట్ రోడ్ల నిర్మాణం ప్రారంభమైతే సిమెంట్ డిమాండ్ మరింత ఎక్కువగా ఉంటుందని భారతి సిమెంట్ డైరెక్టర్ ఎం రవీందర్ రెడ్డి చెప్పారు. ఇందులో ఒక్క వైట్టాప్ సిమెంట్ రోడ్ల నిర్మాణానికే 10 నుంచి 20 లక్షల టన్నుల సిమెంట్ అవసరమవుతుంది. ప్రస్తుతం తెలంగాణలో ప్రభుత్వ గృహ నిర్మాణ పథకాలకు నెలకు 10,000 టన్నులకు మించి సిమెంట్ డిమాండ్ లేదు. వచ్చే బడ్జెట్లో కేటాయింపులు పెరిగితే ప్రభుత్వం చెప్పినట్టు నెలకు లక్ష టన్నుల వరకు సిమెంట్కు డిమాండ్ ఏర్పడుతుందని అంచనా. వీటికి తోడు ఆంధ్రప్రదేశ్లో పంచాయతీరాజ్ శాఖ చేపట్టిన సిమెంట్ రోడ్ల నిర్మాణం కూడా డిమాండ్ పెంచుతుందని పరిశ్రమ వర్గాలు భావిస్తున్నాయి. దీంతో ప్రస్తుతం 50-55 శాతం మధ్య ఉన్న ఉత్పత్తి సామర్ధ్యం వినియోగం వచ్చే ఆర్థిక సంవత్సరం మరో రెండు మూడు శాతం పెరుగుతుందని పరిశ్రమ వర్గాల అంచనా. ధర పెరిగే అవకాశం ఇటీవల ప్రధాన ముడి పదార్ధాలైన పెట్ కోక్, బొగ్గు ధరలతో పాటు డీజిల్ ధర పెరిగింది. గత ఏడాది సెప్టెంబర్తో పోలిస్తే పెట్ కోక్, బొగ్గు ధరలు దాదాపు రెట్టింపు అయ్యాయి. అయినా డిమాండ్ అంతంత మాత్రంగా ఉండడం, పెద్ద నోట్ల రద్దు దెబ్బ వంటి కారణాలతో కంపెనీలు సిమెంట్ ధరలు పెంచలేదు. వచ్చే ఆర్థిక సంవత్సరానికి డిమాండ్ ఆశాజనకంగా ఉండడంతో రెండు తెలుగు రాష్ట్రాల్లో బ్యాగ్ సిమెంట్ ధర రూ.15 నుంచి రూ.20 వరకు పెరిగే అవకాశం ఉందని పేరు చెప్పేందుకు ఇష్టపడని సిమెంట్ కంపెనీ ఉన్నతాధికారి ఒకరు చెప్పారు. జాతీయ స్థాయిలో .. దేశవ్యాప్తంగా చూసినా 2017-18 ఆర్థిక సంవత్సరంలో సిమెంట్ పరిశ్రమ మరింత పుంజుకునే అవకాశం ఉంది. ప్రస్తుత ఆర్థిక సంవత్సరంతో పోలిస్తే డిమాండ్ నాలుగైదు శాతం పెరిగే అవకాశం ఉందని దేశీయ పరపతి రేటింగ్ సంస్థ ఇండియా రేటింగ్స్ అండ్ రీసెర్చి తన తాజా నివేదికలో పేర్కొంది. దీంతో కంపెనీలు పెరిగిన ముడి పదార్ధాల ఖర్చుల్లో కొంత భాగాన్ని సిమెంట్ కొనుగోలుదారులకు బదిలీ చేసే అవకాశం ఉందని తెలిపింది. మౌలిక ప్రాజెక్టులతో పాటు గ్రామీణ ప్రాంతాల్లో ఊపందుకోనున్న ఇళ్ల నిర్మాణం 2017-18 ఆర్థిక సంవత్సరంలో సిమెంట్ వినియోగాన్ని పెంచుతాయని ఆ నివేదిక పేర్కొంది. ఇదే సమయంలో కంపెనీలు అప్పుల జోలికి పోకుండానే వ్యాపార విస్తరణ చేపడతాయని తెలిపింది. ఇవన్నీ కంపెనీల పరపతి రేటింగ్ పెరిగేందుకు దోహదం చేస్తాయని అంచనా వేసింది.
basta dhara roo.15-20 varaku perige avakasamhaidarabad (aandhrajyoti bijines) : moulika praajektulu, prabhutva gruha nirmaana praajektulato rendu telugu rashtrallo siment demand marinta oopandukuntundani siment parisrama bhaavistondi. prastutam rendu rashtrallo nelaku daadaapu 16 lakshala tannula simentku ammudavutondi. vache edaadi demand entha ledanna kaneesam aaru nunchi padi saatam perige avakaasam undani parisrama vargala anchana. prabhutva gruha nirmaana pathakaalu, amaravati bahya valaya rahadari, telamgaanalo talapettina 10,000 kilometerla wittap siment rodla nirmaanam praarambhamaite siment demand marinta ekkuvagaa untundani bhaarati siment director em ravinder reddi cheppaaru. indulo okka wittap siment rodla nirmaanaanike 10 nunchi 20 lakshala tannula siment avasaramavutundi. prastutam telamgaanalo prabhutva gruha nirmaana pathakaalaku nelaku 10,000 tannulaku minchi siment demand ledu. vache badjetlo ketayimpulu perigithe prabhutvam cheppinattu nelaku laksha tannula varaku simentku demand erpadutundani anchana. veetiki thodu aandhrapradeshlo panchayatiraj saakha chepattina siment rodla nirmaanam kuudaa demand penchutundani parisrama vargaalu bhaavistunnaayi. deentho prastutam 50-55 saatam madhya unna utpatti saamardhyam viniyogam vache aardhika samvatsaram maro rendu moodu saatam perugutundani parisrama vargala anchana. dhara perige avakaasam iteevala pradhaana mudi padaardhaalaina pett kok, boggu dharalatho paatu deasil dhara perigindi. gatha edaadi septembertho poliste pett kok, boggu dharalu daadaapu rettimpu ayyai. aina demand antanta maatramgaa undadam, pedda notla raddu debba vanti kaaranaalatoe companylu siment dharalu penchaledu. vache aardhika samvatsaraaniki demand aasaajanakamgaa undadamtho rendu telugu rashtrallo byag siment dhara roo.15 nunchi roo.20 varaku perige avakaasam undani paeru cheppenduku ishtapadani siment company unnataadhikaari okaru cheppaaru. jaateeya sthaayilo .. desavyaaptamgaa chusina 2017-18 aardhika samvatsaramlo siment parisrama marinta punjukune avakaasam undi. prastuta aardhika samvatsaramtho poliste demand naalugaidu saatam perige avakaasam undani desheeya parapati rating samstha india ratings and reeserchi tana taja nivedikalo perkondi. deentho companylu perigina mudi padaardhaala kharchullo kontha bhaagaanni siment konugoludaarulaku badili chese avakaasam undani telipindi. moulika praajektulato paatu graameena praantaallo oopandukonunna illa nirmaanam 2017-18 aardhika samvatsaramlo siment viniyogaanni penchutaayani aa nivedika perkondi. ide samayamlo companylu appula joliki pokundaane vyapara vistarana chepadatayani telipindi. ivannee companyla parapati rating perigenduku dohadam chestayani anchana vesindi.